**ԸՆԴՀԱՆՈՒՐ ԳնմԱն ծանուցում**

|  |  |
| --- | --- |
| **Ծրագրի անվանում** | Երևանի համայնքի համար ավտոբուսների ձեռքբերման ծրագիր |
| **ՎԶԵԲ-ի ծրագրի նույնականացման համար** | 51749 |
| **Երկիր** | Հայաստան |
| **Պատվիրատու** | Երևանի քաղաքապետարան |
| **Գնումների տեսակ** | Ապրանքներ, աշխատանքներ, խորհրդատվություն |
| **Բիզնեսի ոլորտ** | Քաղաքային և բնապահպանական ենթակառուցվածքներ |
| **Ծանուցման տեսակ** | Ընդհանուր գնման ծանուցում |

Պատվիրատուն մտադիր է նշված ծրագրի իրականացման համար օգտագործել վարկային միջոցների մի մասը կամ դրամաշնորհային միջոցները, որոնք կառավարվում են Վերակառուցման և զարգացման եվրոպական բանկի («Բանկ») կողմից:

Ֆինանսավորման լրացուցիչ մանրամասները հետևյալն են.

* վարկ`Վերակառուցման և զարգացման եվրոպական բանկի (Բանկ) կողմից,
* դրամաշնորհ՝ կառավարվող Բանկի կողմից,
* Պատվիրատուի սեփական միջոցները, որոնք կօգտագործվեն վերոնշյալ ծրագրի իրականացման համար:

Ծրագիրը կֆինանսավորվի ՎԶԵԲ-ի վարկով, ՎԶԵԲ-ի կողմից կառավարվող դրամաշնորհով և պատվիրատուի համաֆինանսավորմամբ՝ տեղական անուղղակի հարկերի համար:

Առաջարկվող ծրագիրը, որի ընդհանուր արժեքը կազմում է 120,000,000.00 եվրո, կպահանջի հետևյալ գնումների իրականացումը.

* Երևանի քաղաքապետարանը մտադիր է վերակազմակերպել հանրային տրանսպորտի ցանցը, ձեռք բերել ավտոբուսների և/կամ տրոլեյբուսների նոր շարժակազմ, ինչպես նաև մշակել և տեղադրել միասնական տոմսային համակարգ:
* Նախատեսվում է ունենալ 42 ավտոբուսի/տրոլեյբուսի երթուղի:
* Ծրագիրը ներառում է տարբեր չափերի ավտոբուսների (18 մ, 12 մ, 7,5-8,5 մ) գնում, ինչպես նաև տրոլեյբուսների գնում, ինչը ենթակա է հաստատման` հիմնվելով պատշաճ ուսումնասիրության վրա:
* Բացի այդ, ծրագիրը նախատեսում է հասարակական տրանսպորտի գործարկման համար անհրաժեշտ ենթակառուցվածքների (ավտոբուսների կանգառներ, կառավարման կենտրոն, հավաքատեղիներ և այլն) կառուցում / վերակառուցում, ինչպես նաև տոմսային միասնական համակարգի և ավտոբուսի ժամանման էլեկտրոնային ցուցատախտակների գնում և տեղադրում:
* Քաղաքը մտադիր է նաև ունենալ ծառայությունների մատուցման բաղադրիչ՝ տեխնիկական օժանդակության իրականացման, տեխնիկական վերանայման և կարողությունների զարգացման համար:

Վերոնշյալ պայմանագրերի համար մրցույթն ակնկալվում է սկսել մինչև 2020թ-ի ապրիլի 20-ը:

Վարկային միջոցներից, Բանկի կողմից կառավարվող դրամաշնորհից ֆինանսավորվող Պայմանագրերը բաց կլինեն ցանկացած երկրի ձեռնարկությունների մասնակցության համար:  
  
Վարկային միջոցները կամ Բանկի կողմից կառավարվող դրամաշնորհի միջոցները չեն օգտագործվի ֆիզիկական կամ իրավաբանական անձանց վճարաման կամ ապրանքների ներմուծման վճարման համար, եթե այդպիսի վճարումը կամ ներմուծումն արգելված է Միավորված ազգերի անվտանգության խորհուրդի որոշմամբ՝ հիմք ընդունելով Միավորված ազգերի կազմակերպության կանոնադրության VII գլուխը կամ Պատվիրատու երկրի օրենքը կամ պաշտոնական կանոնակարգերը:

Սույն ծրագրի մրցույթն իրականացվելու է էլեկտրոնային գնումների միջոցով` օգտագործելով ՎԶԵԲ-ի էլեկտրոնային գնումների պորտալը (ECEPP): Հնարավոր մասնակիցները, ովքեր գրանցվել են ECEPP- ում և հետաքրքրված են պայմանագրով, կարող են ծանոթանալ փաստաթղթերին և կարող են Պատվիրատուից պահանջել պարզաբանում և լրացուցիչ տեղեկատվություն ECEPP- ի միջոցով: Այն ձեռնարկությունները, որոնք գրանցված չեն պետք է գրանցվեն ECEPP- ում ՝ հետևյալ հղումով <https://ecepp.ebrd.com/delta/viewNotice.html?displayNoticeId=10328723>, ծանուցումներ ստանալու համար:  
  
Պատվիրատուի հասցե

Հրաչյա Սարգսյան  
Երևանի Քաղաքապետարան  
1 արգիշտի փողոց, Երևան, 0015, Հայաստան  
հեռ՝ +37411514150, էլ հասցե՝ newtransport@yerevan.am